open-index/open-wikipedia-markdown huggingface dataset:
Loucká obora

**Loucká obora** je prírodná pamiatka ev. č. 1875 južne od obce Louka v okrese Blansko. Oblasť spravuje AOPK KS Brno.

## Ochrana
Predmetom ochrany je jedinečný zvyšok prestarnutého bukového porastu (cca 170 rokov) s prímesou jaseňa a zväčša bukových porastov mladších vekových tried. Najmä v starších bučinách sa nachádza druhovo bohatý bylinný podrast. Ide o významné biocentrum druhového bohatstva zmiešaného listnatého lesa uprostred smrekových monokultúr.

## Referencie


## Pozri aj
* Zoznam chránených území v okrese Blansko

## Externé odkazy
* Biolib.cz 
* Na stránke Turistika.cz 
* Niekoľko fotografií z lokality 

## Zdroj

Kategória:Chránené územia v okrese Blansko
Kategória:Lesy v Česku
Černá skála (prírodná pamiatka, okres Blansko)

**Černá skála** je prírodná pamiatka ev. č. 1805, lokalita Lipovec pri Blansku v okrese Blansko. Správa AOPK Brno.

## Ochrana
Predmetom ochrany je zvlášť cenný biotop obojživelníkov s vysokou ekologickou hodnotou. Jadrom zvlášť chráneného územia je jazierko na dne starého lomu kulmských bridlíc v zastavanom území obce Lipovec. Ide o lokalitu s preukázaným výskytom a reprodukciou niekoľkých zvlášť chránených druhov živočíchov: mlok hrebenatý *(Triturus cristatus)*, mlok bodkovaný *(Lissotriton vulgaris)*, mlok horský *(Triturus alpestris)*, rosnička zelená *(Hyla arborea)*, kunka červenobruchá *(Bombina bombina)*, jašterica krátkohlavá *(Lacerta agilis)*, užovka obojková *(Natrix natrix)*.

## Referencie


## Pozri aj
* Zoznam chránených území v okrese Blansko

## Externé odkazy
* Biolib.cz
* Na stránke Hrady.cz

## Zdroj

 

Kategória:Chránené územia v okrese Blansko
Kategória:Skalné útvary v Česku
Kategória:Lomy v Česku
Kategória:Drahanská vrchovina
Cecok

**Cecok** môže byť:
* časť mliečnych žliaz zvierat, pozri struk (vemeno)
* hrubo: ženský prsník, pozri prsník
* hovorovo: výstupok na džbáne
* nárečovo:
**názov odrody hrozna, slivák
**lievik na nalievanie vína
**cencúľ

## Zdroje
* cecok. In: *[[Slovník súčasného slovenského jazyka]]* I. dostupné online
* cecok. In:
Železničná trať Trutnov – Teplice nad Metují

|}
**Železničná trať Trutnov – Teplice nad Metují** (v cestovnom poriadku pre cestujúcich označená číslom **047**) je jednokoľajová regionálna trať. Na trati sa nachádza jeden tunel.

## História
Listina o koncesii z 20. februára 1906 bola vydaná k stavbe a prevádzkovaniu rušňovej železnice, ktorá bude zriadená ako miestna dráha o rozchode pravidelnom, zo stanice Teplice (Weckelsdorf), do Poříčí. Koncesionár sa zaväzuje, že povolenú železnicu počne ihneď stavať ju najneskôr do dvoch rokov postaví a pravidelné vozy po nej prevádzať.
 
Dráhu vlastnila spoločnosť *Místní dráha Trutnov - Teplice nad Metují* od začatia dopravy v septembri 1908 až do svojho zoštátnenie po roku 1935.

## Nadväzujúce trate
### Trutnov střed
*Trať 032 Jaroměř – Starkoč – Trutnov Poříčí – Trutnov střed – Trutnov hl. n.
### Teplice nad Metují
*Trať 026 Týniště nad Orlicí – Opočno pod Orlickými horami – Václavice – Teplice nad Metují – Meziměstí – Meziměstí st. hr. (Mieroszów PKP) / Otovice zastávka

## Referencie


## Iné projekty

## Externé odkazy
*http://www.zelpage.cz/trate/ceska-republika/trat-047 Na ZelPage.cz
*Elektronický archív vlakových cestovných poriadkov ČD a ČSD (ČD od decembra 2002 + české trate ČSD 1981/1982)

## Zdroj
*

Trutnov – Teplice nad Metují
V Jezdinách

**V Jezdinách** je prírodná pamiatka ev. č. 1810 severovýchodne od obce Kněževes v okrese Blansko. Oblasť spravuje AOPK KS Brno.

## Ochrana
Dôvodom ochrany je zachovanie jedinečného krajinného celku kultúrnej krajiny regionálneho významu s vysokou ekologickou a estetickou hodnotou. Jedná sa o ukážku neobyčajne veľkého druhového bohatstva teplomilných, hájových, lúčnych a typicky lesných rastlín, podmienených vápencovým podložím. Na lokalite rastie niekoľko druhov zvlášť chránených rastlín, ako je vemenník dvojlistý *(Platanthera bifolia)*, vtáčia prilba biela *(Cephalanthera alba)*, veternica lesná *(Anemone sylvestris)*, črievičník papučkový *(Cypripedium calceolus)*, jednokvietok veľkokvetý *(Moneses uniflora)*, vstavačovec Fuchsov *(Dactylorhiza fuchsii)* ai.

## Referencie


## Pozri aj
* Zoznam chránených území v okrese Blansko

## Externé odkazy
* Stránka Turistika.cz 
* Plán ochrany PP  
* Biolib.cz 

## Zdroj

Kategória:Chránené územia v okrese Blansko
Dance 2 Trance

**Dance 2 Trance** bola nemecká trance dvojica hudobných producentov Rolfa Ellmera a DJ Daga Lernera. Spoločne vytvorili niekoľko hitov v polovici deväťdesiatych rokov a taktiež boli spájaný s duom Jam & Spoon. 

Ich začiatky boli spájané promom pod názvom *Dance 2 Trance*, ktoré obsahovalo skladby ako „Dance 2 Trance“ a „We Came In Peace“. Ich prvý album pod názvom *Moon Spirits* z roku 1992 obsahoval aj ich najúspešnejšiu skladbu „Power Of American Natives“ ktorá dosiahla rekordných 250 000 predaných kusov v Nemecku a bola ocenená zlatou platňou. Videoklip ku tejto skladbe dosiahol vysoké umiestnenie najmä na hudobnej stanici MTV. Skladba „Power Of American Natives“ bola neskôr zremixovaná v rokoch 1997, 1998 a 2009. Ich ďalší album a zároveň posledný album *Revival* vydali v roku 1995.

Po rozhodnutiach sa v roku 1995 duo rozišlo, DJ Dag začal sólovú kariéru a Ellmer prestúpil a začal sa viac zapájať do hudobného dua Jam & Spoon. Po rozpade sa hudobné vydavateľstvo Blow Up rozhodlo vydať kompiláciu najlepších hudobných hitov Dance 2 Trance za ich 5 ročnú hudobnú kariéru.

## Diskografia
### Albumy
* 1992 *Moon Spirits* - Suck Me Plasma, CD, MC, LP
* 1995 *Revival* - Suck Me Plasma, CD, MC, LP 
### Kompilácie
* 1996 *Works* - Blow Up, CD 

### Single
* 1990 „We Came in Peace“
* 1991 „Let's Get Rollin'“
* 1991 „Where Is Dag?“
* 1992 „Hello San Francisco“
* 1992 „Power of American Natives" (featuring Linda Rocco)“
* 1993 „Take a Free Fall“
* 1994 „Warrior“
* 1995 „I Have A Dream (Enuf Eko?)“
* 1997 „The Power of American Natives '98“

## Referencie

## Zdroj

Kategória:Nemecké trance hudobné skupiny
Kategória:Nemecké techno hudobné skupiny
Kategória:Nemecké elektronické hudobné skupiny
Kategória:Elektronické hudobné dvojice
Kategória:Hudobné skupiny z 1990
Kategória:Hudobné skupiny ukončené v roku 1995
Kategória:Remixéri
Sad Wings of Destiny

***Sad Wings of Destiny*** je druhý album od Judas Priest. Ide o posledný album, ktorý skupina natočila pre vydavateľstvo Gull. Pre slabú propagáciu a podporu zo strany labelu sa Judas Priest rozhodli z tohto vydavateľstva odísť.

## Skladby
Na pôvodnej verzii od Gull Records boli na zadnej strane skladby uvedené v poradí, v akom mali nasledovať (začínajúc piesňou „Prelude“ a končiac piesňou „Deceiver“), ale na samotnom disku bolo označenie strán prehodené, takže album otvára „Victim of Changes“ a uzaviara ho „Island of Domination“. Toto prehodené poradie sa prenieslo aj rôzne CD reedície. CD reedícia vydaná ako súčasť box setu Complete Albums má pôvodné plánované poradie (teda od „Prelude“).

### Strana 1
#„Victim of Changes“ 7:47 (Al Atkins, Glenn Tipton, Rob Halford, K. K. Downing)
#„The Ripper“ 2:50 (Tipton)
#„Dreamer Deceiver“ 5:51 (Atkins, Halford, Downing, Tipton) (Na reedícii od Repertoire Records uvedená ako „Dream Deceiver“)
#„Deceiver“ 2:40 (Halford, Downing, Tipton)

### Strana 2
#„Prelude“ 2:02 (Tipton)
#„Tyrant“ 4:28 (Halford, Tipton)
#„Genocide“ 5:51 (Halford, Downing, Tipton)
#„Epitaph“ 3:08 (Tipton)
#„Island of Domination“ 4:32 (Halford, Downing, Tipton)

## Zostava
* Rob Halford – spev
* Glenn Tipton – gitara, klavír
* K. K. Downing -  gitara
* Ian Hill – basová gitara
* Allan Moore – bicie

Kategória:Albumy Judas Priest
Kategória:Hudobné albumy z 1976
Volejbal na Ázijských hrách

[náhľad|Zápas v plážovom volejbale na [Ázijské hry 2014|Ázijských hrách 2014]]
náhľad|Indonézska známka s motívom volejbalu na Ázijských hrách 
**Volejbal na Ázijských hrách** je volejbalový turnaj, ktorý sa koná v rámci multišportového podujatia Ázijských hier a ktorý organizuje Ázijská volejbalová konfederácia (AVC). Do programu hier bol turnaj oficiálne zaradený na 3. ázijských hrách v roku 1958 v Tokiu, vtedy len v mužskej kategórii. Volejbalový turnaj sa odvtedy koná na hrách pravidelne. Ženy mali premiéru na 4. ázijských hrách v roku 1962 v Jakarte. V mužskej kategórii získalo najviac víťazstiev , ktoré zvíťazilo osemkrát; v kategórii žien je to zasa  so deviatimi víťazstvami.

Na hrách sa v rokoch 1958 a 1962 odohral súbežne s klasickým šestkovým volejbalom podľa pravidiel FIVB aj turnaj v tzv. deviatkovom volejbale (počet hráčov družstva bol deväť) podľa vtedajších ázijských pravidiel, na ktorom zakaždým zvíťazili družstvá Japonska pred Kórejskou republikou.

## Turnaj mužov
### Zoznam

Pozn.: Hry sa mali konať v roku 2022, ale kvôli pandémii COVID-19 boli presunuté na rok 2023.

### Medailová bilancia družstiev

### Účasti mužských družstiev na Ázijských hrách
(do 2022)

## Turnaj žien
### Zoznam

Pozn.: Hry sa mali konať v roku 2022, ale kvôli pandémii COVID-19 boli presunuté na rok 2023.

### Medailová bilancia družstiev

### Účasti ženských družstiev na Ázijských hrách
(do 2022)

## Pozri aj
* Majstrovstvá Ázie vo volejbale
* Ázijský pohár vo volejbale
* Volejbal na Východoázijských hrách

## Externé odkazy
* Oficiálna stránka Ázijskej volejbalovej konfederácie  
* Volejbal na oficiálnej stránke Ázijskej olympijskej rady  

## Zdroje
* Volejbalový turnaj mužov a žien na Ázijských hrách na stránke todor66.com 
* Volejbalový turnaj mužov a žien na Ázijských hrách na stránke the-sports.org
Cesta II. triedy 565 (Slovensko)

**Cesta II. triedy 565** je zaniknutá cesta II. triedy na Slovensku. Dnes je súčasťou cesty II/585.

## História
Cesta viedla v koridore časti dnešnej cesty II/585 z obce Pôtor okolo Dolnej Strehovej do osady Rároš (miestna časť obce Trenč), kde sa napájala na cestu I/71. V 90. rokoch bola cesta I/71 preložená do inej trasy a jej pôvodná trasa bola zlúčená s cestou *II/565* do novej cesty II/585.

## Pozri aj
* Zoznam ciest II. triedy na Slovensku

528
Železničná trať Týniště nad Orlicí – Letohrad

|}
**Železničná trať Týniště nad Orlicí – Letohrad** (v cestovnom poriadku pre cestujúcich označená číslom **021**) je jednokoľajová celoštátna trať. Trať vedie z Týniště nad Orlicí cez Častolovice, Doudleby nad Orlicí a Žamberk do Letohradu. Prevažne je vedená pozdĺž toku Divokej Orlice.

## Dejiny
List povolenia Františka Jozefa Prvého z 25. júna 1870 udelil koncesionárovi právo k stavbe a užívaniu železnice rušňovej od niektorého miesta trate z Dolní Lipky do Ústí nad Orlicí k príhodnému miestu rakúskej severozápadnej železnice pri Chlumci.

Dráhu vybudovala do roku 1874, vlastnila a prevádzkovala spoločnosť Rakúska severozápadná dráha od januára 1874 až do svojho zoštátnenia 1. januára 1908.

V roku 1900 boli podľa vtedajšieho cestovného poriadku v prevádzke tieto stanice:

Týniště, Častolovice, Kostelec n. O., Doudleby, Potštýn, Litice, Bohousov, Žamberk, Kyšperk

## Prevádzka
Na trati prevádzkujú České dráhy osobné a expresné vlaky; rýchliky sa postupne obmedzili na minimum. Trať sa ocitla trochu stranou záujmu po tom, čo ju preťala hranica medzi Královohradeckým a Pardubickým krajom. V roku 2011 oznámil Pardubický kraj zámer nezastavovať osobnými vlakmi v Sopotnici, kde je zastávka mimo zástavbu, a v Lukavici, ktorá sa však rozhodla svoju zastávku brániť. Už od sedemdesiatych rokov 20. storočia sa pripravovala modernizácia a elektrifikácia, na ktorú táto trať stále márne čaká. S ohľadom na nešťastne riešenú administratívnu reformu regionalizácie územia východných Čiech na Královohradecký a Pardubický kraj, k tomu už asi nedôjde.

## Nadväzujúce trate
* Týniště nad Orlicí
** Trať 020 Velký Osek – Chlumec nad Cidlinou – Hradec Králové hl. n. – Týniště nad Orlicí – Borohrádek – Choceň
** Trať 026 Týniště nad Orlicí – Opočno pod Orlickými horami – Náchod – Teplice nad Metují – Meziměstí – Mieroszów (PKP) / Otovice zastávka
* Častolovice
** Trať 022 Častolovice – Solnice
* Doudleby nad Orlicí
** Trať 023 Doudleby nad Orlicí – Rokytnice v Orlických horách
* Letohrad
** Trať 024 Ústí nad Orlicí – Lichkov – Štíty

## Vlečky
Zaniknutá vlečka do podniku Perla Doudleby nad Orlicí, zrušená a znesená v rokoch 2005-2006, bola zaujímavo trasovaná po hlavnej mestskej ulici medzi vozovkou a múrmi domov. Na vlečke boli oblúky s polomerom len 100 m, v podniku dokonca len 80 m, preto na ňu mala prechodnosť len ​​veľmi obmedzená skupina vozidiel.

## Referencie


## Iné projekty

## Externé odkazy
* http://www.zelpage.cz/trate/ceska-republika/trat-021 Na ZelPage.cz
* Elektronický archív vlakových cestovných poriadkov ČD a ČSD (ČD od decembra 2002 + české trate ČSD 1981/1982)

## Zdroj
*

Týniště nad Orlicí - Letohrad
Urup (prieliv)

náhľad|Mapa znázorňujúca prielivy Kurilských ostrovov. Urup je vľavo dole.
**Urup** (rus. Уруп) je prieliv v Tichom oceáne, ktorý oddeľuje ostrov Urup na juhozápade od ostrovov Čornyje Bratia (konkrétne od ostrova Brat Čirpojev) na severovýchode. Ostrov Urup a aj súostrovie Čornyje Bratia sú neobývané. Prieliv Urup spája Ochotské more a Tichý oceán. Vody prielivu ležia v Sachalinskej oblasti.

Dĺžka prielivu dosahuje okolo 20 km. Maximálna šírka dosahuje až 30 km. Maximálna hĺbka je vyše 500 m. Brehy prielivu sú strmé a skalnaté.

Stredná výška prílivu vôd prielivu dosahuje 1,0 m. 

## Referencie

## Externé odkazy
* ''Topografická mapa L-56-XIII — 1 : 200 000'' 

## Zdroj
*

Kategória:Morské prielivy a úžiny
Železničná trať Třemešná ve Slezsku – Osoblaha

|}
**Železničná trať Třemešná ve Slezsku – Osoblaha** je úzkorozchodná železničná trať vedúca z Třemešné ve Slezsku na trati Krnov – Šumperk do Osoblahy s číslom **298**. Je poslednou úzkorozchodnou traťou, na ktorej prevádzkujú pravidelnú osobnú prepravu České dráhy.

V sedemdesiatych rokoch 19. storočia sa majitelia Osoblažského cukrovaru snažili napojiť mesto na železnicu. Z ekonomického hľadiska bolo najvýhodnejšie napojenie na sieť pruských železníc, úrady vo Viedni však túto variantu zamietli. 14. decembra 1898 bola otvorená trať z Třemešnej. 

## Prevádzka na trati
V GVD 2007/2008 bolo na úzkorozchodke vedených 7 párov spojov, v súčasnosti je prevádzkovaných 6 párov vlakov. Všetky osobné vlaky sú vedené rušňom ČD radu 705.9 a jedným alebo dvoma vozňami radu Btu. Cez letnú sezónu a vo vybrané dni je na úzkorozchodke vedený jeden pár historických vlakov, vedených v sobotu parnou lokomotívou U46.002 a v nedeľu historickou motorovou lokomotívou TU 38.001. Výletné vlaky prevádzkuje spoločnosť Slezské zemské dráhy, o. p. s.

## Referencie


## Literatúra
* HRČEK, Richard. *100 let úzkorozchodné dráhy Třemešná ve Slezsku-Osoblaha: 1898-1998: historie a současnost*. Bruntál : Okresní úřad : Organizační výbor pro oslavy 100 let trati Třemešná ve Slezsku-Osoblaha, 1998.

## Pozri aj
* Osoblažsko

## Iné projekty

## Externé odkazy
* Osoblažsko
* Trať č. 298 na zelpage.cz

## Zdroj

Třemešná ve Slezsku – Osoblaha
Třemešná ve Slezsku – Osoblaha
Třemešná ve Slezsku – Osoblaha
Kategória:Liptaň
Pierre Monteux

**Pierre Benjamin Monteux** (* 4. apríl 1875, Paríž, Francúzsko – † 1. júl 1964, Hancock, Maine, USA) bol francúzsky dirigent. Potom, čo študoval hru na husle a violu, pôsobil po dobu jednej dekády ako hráč v orchestroch a neskôr aj ako občasný dirigent; pravidelnú prácu dirigenta získal v roku 1907. Do širšieho povedomia sa dostal keď v rokoch 1911 až 1914 dirigoval svetové premiéry diel ako Stravinského *[[Svätenie jari]]*, Ravelov *[[Daphnis et Chloé]]* alebo Debussyho *[[Jeux]]* pre baletnú spoločnosť Ballets russes Sergeja Ďagileva. V nasledujúcom polstoročí dirigoval rôzne orchestre po celom svete.

V rokoch 1917 až 1919 bol šéfdirigentom v oblasti francúzskeho repertoáru Metropolitan Opera v New Yorku. Takisto viedol orchestre Boston Symphony Orchestra (1919-1924), Royal Concertgebouw Orchestra (1924-1934), Orchestre Symphonique de Paris (1929-1938) a San Francisco Symphony (1936-1952). V roku 1961, vo veku osemdesiatšesť rokov, sa stal hlavným dirigentom orchestra London Symphony Orchestra; tomu sa venoval až do svojej smrti o tri roky neskôr. Hoci bol známy predovšetkým pre dirigovanie francúzskeho repertoáru, mal rád skôr hudbu nemeckých skladateľov, predovšetkým Johannesa Brahmsa. Nemal rád nahrávanie predstavení kvôli tomu, že je to v rozpore so spontánnosťou, napriek tomu však existuje veľké množstvo záznamov jeho koncertov.

Monteux bol tiež známy ako učiteľ. V roku 1932 založil dirigentskú triedu v Paríži, ktorá sa vyvinula do letnej školy a ktorú neskôr presunul do svojho letného sídla v obci Les Baux-de-Provence na juhu Francúzska. Potom, čo sa v roku 1942 natrvalo presťahoval do USA a dostal tu štátne občianstvo, založil školu pre dirigentov a orchestrálnych hudobníkov so sídlom v meste Hancock (štát Maine). Medzi jeho študentmi, či už vo Francúzsku či v Spojených štátoch, patrila rada ľudí, ktorým sa neskôr dostalo svetového uznania. Patrí medzi ne napríklad Igor Markevitch, Neville Marriner, André Previn, Lorin Maazel a Seiji Ozawa. Škola vo svojej činnosti pokračovala aj po Monteuxovej smrti.

## Iné projekty

## Zdroj

Kategória:Francúzski dirigenti
Kategória:Naturalizované osobnosti USA
Kategória:Osobnosti z Paríža
Basketbal na Ázijských hrách

[náhľad|Dejiská [Ázijské hry|Ázijských hier]] 
[náhľad|Známka s basketbalovým motívom ku príležitosti [Ázijské hry 2006|Ázijských hier 2006]]
**Basketbal na Ázijských hrách** je basketbalový turnaj, ktorý sa koná v rámci multišportového podujatia Ázijských hier a ktorý organizuje Ázijská basketbalová federácia (FIBA Asia). Do programu hier bol turnaj oficiálne zaradený hneď na prvých ázijských hrách v roku 1951 v Tokiu, vtedy len v mužskej kategórii. Basketbalový turnaj sa odvtedy koná na hrách pravidelne. Ženy mali premiéru až na 7. ázijských hrách v roku 1974 v Teheráne. V mužskej kategórii získala najviav víťazstiev , ktorá zvíťazila osemkrát; v kategórii žien družstvo družstvo  vyhralo 7 turnajov.

V roku 2018 sa uskutočnil prvýkrát aj turnaj v basketbale 3x3. Víťazmi sa v oboch kategóriách stali družstvá Číny.

## Turnaj mužov
### Zoznam

Pozn.: Hry sa mali konať v roku 2022, ale kvôli pandémii COVID-19 boli presunuté na rok 2023.

### Medailová bilancia družstiev

### Účasti mužských družstiev na Ázijských hrách
(do 2022)

## Turnaj žien
### Zoznam

Pozn.: Hry sa mali konať v roku 2022, ale kvôli pandémii COVID-19 boli presunuté na rok 2023.

### Medailová bilancia družstiev

### Účasti ženských družstiev na Ázijských hrách
(do 2022)

## Referencie

## Pozri aj
* Majstrovstvá Ázie v basketbale
* Ázijský pohár v basketbale
* Basketbal na Arabských hrách

## Externé odkazy
* Oficiálna stránka FIBA Asia 
* Basketbal na oficiálnej stránke Ázijského olympijského výboru  

## Zdroje
* Basketbalový turnaj mužov a žien na Ázijských hrách na stránke todor66.com 
* Basketbalový turnaj mužov a žien na Ázijských hrách na stránke the-sports.org
Proliv Snou

[náhľad|Mapa znázorňujúca prielivy v centrálnej časti Kurilských ostrovov. Snou sa nachádza vľavo dole (nie je vyznačený) medzi ostrovmi [Čornyje Bratia.]]
**Proliv Snou** (rus. Пролив Сноу; iný názov: **Bystryj** – rus.: Быстрый; doslova *Snowov prieliv*) je prieliv v Tichom oceáne, ktorý oddeľuje ostrov Brat Čirpojev na juhozápade od ostrova Čirpoj na severovýchode (sú to ostrovy súostrovia Čornyje Bratia). Obidva ostrovy sú neobývané. Prieliv Snou spája Ochotské more a Tichý oceán. Vody prielivu ležia v ruskej Sachalinskej oblasti.

Dĺžka prielivu dosahuje okolo 7 km. Maximálna šírka dosahuje až 3 km. Maximálna hĺbka dosahuje vyše 200 m. Brehy prielivu sú strmé a kopcovité.

Východná časť prielivu sa vyznačuje silným prílivom.

## Pomenovanie
Prieliv je pomenovaný na počesť Angličana Henryho J. Snowa (1848–1915), ktorý chodieval poľovať na Kurilské ostrovy medzi rokmi 1873 a 1896. Zároveň aj ostrovy mapoval. 

## Referencie

## Externé odkazy
* ''Topografická mapa L-56-XIII — 1 : 200 000'' 

## Zdroj
*

Kategória:Morské prielivy a úžiny
Hrabůvka

**Hrabůvka** môže byť:

* obec v okrese Přerov, pozri Hrabůvka (okres Přerov)
* bývalá obec, časť mestského obvodu Ostrava-Jih, pozri Hrabůvka (Ostrava)
Basketbal na Panamerických hrách

[náhľad|Dejiská [Panamerické hry|Panamerických hier]] 
[náhľad|Zápas žien na [Panamerické hry 2007|Panamerických hrách 2007]]
**Basketbal na Panamerických hrách** je basketbalový turnaj, ktorý sa koná v rámci multišportového podujatia Panamerických hier a ktorý organizuje Americká basketbalová federácia (FIBA Americas). Do programu hier bol turnaj oficiálne zaradený hneď na prvých Panamerických hrách v roku 1951 v argentínskom Buenos Aires, vtedy len v mužskej kategórii. Basketbalový turnaj sa odvtedy koná na hrách pravidelne. Ženy mali premiéru na 2. Panamerických hrách v roku 1955 v Mexiko City. V oboch kategóriách na turnaji dominujú družstvá Spojených štátov.

## Turnaj mužov
### Zoznam

### Medailová bilancia družstiev

### Účasti mužských družstiev na Panamerických hrách
(do 2023)

## Turnaj žien
### Zoznam

### Medailová bilancia družstiev

### Účasti ženských družstiev na Panamerických hrách
(do 2023)

## Pozri aj
* Basketbal na Juhoamerických hrách
* Basketbal na Stredoamerických a karibských hrách
* Majstrovstvá Ameriky v basketbale

## Iné projekty

## Externé odkazy
* Oficiálna stránka FIBA Americas  /
* Oficiálna stránka Panamerickej športovej organizácie  /

## Zdroje
* Basketbalový turnaj na Panamerických hrách na stránke todor66.com 
* Panamerické hry na stránke Brazílskej basketbalovej konfederácie (archive.org) 
* Basketbalový turnaj na Panamerických hrách na stránke the-sports.org
Motor na zvyškové palivo

**Motor na zvyškové palivo** je naftový motor prispôsobený pre spaľovanie paliva s väčšou viskozitou a väčším obsahom nečistôt získaného zo zvyškov po destilácii ropy. Tieto motory sú vybavené zariadením pre čistenie a predohrievanie paliva.

## Zdroje
* STN 09 0022. *Spaľovacie motory. Názvoslovie piestových spaľovacích motorov. Druhy motorov.* Dátum vydania 19.01.1972.

Kategória:Piestové spaľovacie motory
Motor na kvapalné palivá

**Motor na kvapalné palivá** je piestový spaľovací motor, ktorého charakteristickým znakom je, že palivo sa k zariadeniu na prípravu zmesi privádza v kvapalnom stave.

Motory na kvapalné palivá sú:
* benzínový motor
* naftový motor
* motor na zvyškové palivo
* rôznopalivový motor

## Zdroje
* STN 09 0022. *Spaľovacie motory. Názvoslovie piestových spaľovacích motorov. Druhy motorov.* Dátum vydania 19.01.1972.

Kategória:Piestové spaľovacie motory
Moravská Ostrava a Přívoz

**Moravská Ostrava a Přívoz** je od 24. novembra 1990 mestský obvod štatutárneho mesta Ostrava. Leží medzi riekami Odrou a Ostravicou, južne od ich sútoku, na území 1353 ha a žije tu 41 756 obyvateľov. Územie obvodu sa skladá z celých katastrálnych území Moravskej Ostravy a Přívozu.

## História
Obvod *Moravská Ostrava a Přívoz* vznikol z katastrov bývalého mesta Moravskej Ostravy a bývalej obce Přívozu. Do jedného správneho celku pod názvom *Moravská Ostrava* boli spolu s Vítkovicami, Mariánskymi Horami, Zábřehom nad Odrou, Hrabůvkou a Novou Vsou spojené 1. januára 1924. V rokoch 1960 - 1971 boli súčasťou obvodu *Ostrava střed* a od novembra 1971 obvodu *Ostrava 1*.

## Iné projekty

## Externé odkazy
* Oficiálna stránka

## Zdroj
* 


Kategória:Mestské obvody Ostravy
Volejbal na Panamerických hrách

[náhľad|Dejiská [Panamerické hry|Panamerických hier]] 
[náhľad|Zápas na [Panamerické hry 2007|Panamerických hrách 2007]]
**Volejbal na Panamerických hrách** je volejbalový turnaj, ktorý sa koná v rámci multišportového podujatia Panamerických hier. Spoločne ho organizujú Juhoamerická volejbalová konfederácia (CSV) a NORCECA. Do programu hier bol turnaj oficiálne zaradený na 2. Panamerických hrách v roku 1955 v Mexiko City, v mužskej i ženskej kategórii zároveň. Volejbalový turnaj sa odvtedy koná na hrách pravidelne. V kategórii mužov získala najviac prvenstiev , ktorá zvíťazila pätkrát, v ženskej kategórii je to tiež , ktorá vyhrala 8 turnajov.

## Turnaj mužov
### Zoznam

### Medailová bilancia družstiev

### Účasti mužských družstiev na Panamerických hrách
(do 2023)

## Turnaj žien
### Zoznam

### Medailová bilancia družstiev

### Účasti ženských družstiev na Panamerických hrách
(do 2023)

## Pozri aj
* Volejbal na Juhoamerických hrách
* Volejbal na Stredoamerických a karibských hrách

## Externé odkazy
* Oficiálna stránka NORCECA /
* Oficiálna stránka Juhoamerickej volejbalovej konfederácie 
* Oficiálna stránka Panamerickej športovej organizácie  /

## Zdroje
* Volejbalový turnaj Panamerických hier na stránke todor66.com 
* Volejbalový turnaj Panamerických hier na stránke the-sports.org
Bayerova

**Bayerova** je prírodná rezervácia ev. č. 612 severne od obce Křtiny v okrese Blansko. Oblasť spravuje AOPK Brno. Pár desiatok metrov od rezervácie sa nachádza Arborétum Křtiny.

Predmetom ochrany sú dubovobukové a bukové porasty s prímesou jedle nachádzajúce sa na ľavom svahu Křtinského potoka. 

Na území rezervácie sa nachádza pamätník Augusta Bayera, profesora vtedajšej lesníckej fakulty Vysokej školy poľnohospodárskej v Brne.

## Referencie


## Pozri aj
* Zoznam chránených území v okrese Blansko

## Iné projekty

## Externé odkazy
* Biolib.cz 
* Na portáli verejnej správy  

## Zdroj

 
Kategória:Chránené územia v okrese Blansko
Kategória:Drahanská vrchovina
Vratíkov (prírodná rezervácia)

**Vratíkov** je prírodná rezervácia ev. č. 1187 západne od mesta Boskovice v okrese Blansko. Oblasť spravuje AOPK KS Brno.

## Ochrana
Predmetom ochrany je jedinečný segment krajiny s vysokou ekologickou aj estetickou hodnotou zahŕňajúci ostrovček devónských vápencov Němčičky – vratíkovského pruhu s početnými jaskyňami a vývermi krasových vôd tzv. Vratíkovský kras. Ochranou sú tiež zabezpečené významné zimoviská chránených druhov netopierov. Geologický podklad a expozícia podmieňujú potom výskyt špecifických rastlinných spoločenstiev s niekoľkými rastlinnými druhmi, ktoré nie sú v inej časti Drahanskej vrchoviny uvádzané. Ide, okrem iného, o zbehovec ženevský *(Ajuga genevensis)*, hlaváčik letný *(Adonis aestivalis)*, skalník obyčajný *(Cotoneaster integerrimus)*, prerastlík kosákovitý *(Bupleurum falcatum)* a i. Archeologické výskumy v portáloch niektorých jaskýň priniesli významné poznatky o vývoji človeka, zaujímavé sú dobre dochované zvyšky po dolovaní železitých rúd (napr. zvyšky taviacich pecí keltského pôvodu).

## Galéria

Súbor:Jeskyne Ctyrka.JPG|Jaskyňa Čtyřka
Súbor:Vratikovska stola.JPG|Pozostatok po ťažbe železnej rudy
Súbor:Vratikovicky kras.JPG|Skalnaté útvary Vratíkovského krasu


## Referencie


## Pozri aj
* Zoznam chránených území v okrese Blansko

## Iné projekty

## Externé odkazy
* Vratíkovský kras na stránkách obce Vratíkov
* Vratíkovský kras na webu Jeskyňář.cz 
* Vratíkov je jako zmenšenina Moravského krasu na Deník (Vltava-Labe-Press)

## Zdroj

Kategória:Chránené územia v okrese Blansko
Kategória:Drahanská vrchovina
Kategória:Boskovice
Údolí Chlébského potoka (okres Blansko)

**Údolí Chlébského potoka** je prírodná pamiatka ev. č. 1941 juhozápadne od obce Černovice v katastrálnych územiach Černovice u Kunštátu (okres Blansko) a Osiky (okres Brno-venkov).

## Ochrana
Predmetom ochrany je niva Chlébského potoka s početnou populáciou ohrozenej bledule jarnej *(Leucojum vernum)* na východnom okraji jej súvislého rozšírenia. V prípotočných jelšinách s jelšou lepkavou *(Alnus glutinosa)* a jaseňom štíhlym *(Fraxinus excelsior)* miestami s prímesou smreka obyčajného *(Picea abies)* sa vyskytujú napríklad ostrica oddialená *(Carex remota)*, ostrica lesná *(Carex sylvatica)*, čarovník obyčajný *(Circaea lutetiana)*, prvosienka vyššia *(Primula elatior)*, lykovec jedovatý *(Daphne mezereum)* a valeriána výbežkatá *(Valeriana excelsa)*. Tieto druhy sú doplnené radom bylín mezofilných lesov. Rastie tu napríklad kopytník európsky *(Asarum europaeum)*, pečeňovník trojlaločný *(Hepatica nobilis)* a pľúcnik tmavý *(Pulmonaria obscura)*. V lúčnych porastoch sú zastúpené vlhkomilné druhy pichliač potočný *(Cirsium rivulare)*, krvavec lekársky *(Sanguisorba officinalis)* či hadovník väčší *(Bistorta major Gray)*. Pozdĺž toku vytvára súvislé porasty deväťsil lekársky *(Petasites hybridus)*.

## Turizmus
Údolím prechádza zelená turistická značka, samotnú prírodnú rezerváciu je možné potom prejsť po okružnom náučnom chodníku.

## Referencie


## Pozri aj
* Zoznam chránených území v okrese Blansko
* Zoznam chránených území v okrese Brno-venkov

## Externé odkazy
* Biolib.cz 
* Turistika.cz 
* Kraj Vysočina  
* Na stránke Jizni-morava.cz 

## Zdroj

Kategória:Chránené územia v okrese Blansko
Kategória:Chránené územia v okrese Brno-venkov
Rudické propadání

**Rudické propadání** leží v strednej časti CHKO Moravský kras severne od mesta Brna, neďaleko obcí Jedovnice a Rudice. Spolu s Býčí skálou tvoria druhý najdlhší jaskynný systém v Česku (po Amatérskej jaskyni) o celkovej dĺžke vyše 13 kilometrov.

Prepadanie jedovnického potoka - "Rudické propadání" je najmohutnejšie prepadanie v Moravskom krase. Vody jedovnického potoka postupne padajú až do hĺbky 90 metrov. V prepadaní sa tak nachádza jeden z najvyšších vodopádov v Česku. V jaskyni sa tiež nachádza Rudická priepasť, najhlbšia česká suchá priepasť, a Obří dóm, jeden z najväčších jaskynných priestorov v Česku. Srbský sifon potom túto jaskyňu spája s Býčou skalou.

S Rudickým prepadaním bezprostredne susedí skalný útvar Kolíbky, ktorý je obľúbeným miestom horolezcov aj filmárov.

## Turizmus
Údolím Jedovnického potoka vedie z Jedovníc zelená turistická značka spojená s náučným chodníkom až k samotnému Rudickému propadání a pokračuje okolo skalného útvaru Kolíbky až do Rudíc k historickému murovanému veternému mlynu.

## Referencie


## Pozri aj
* Moravský kras

## Iné projekty

## Externé odkazy
* Býčia skala 
* Rudické prepadanie 
* Na stránke BioLib.cz 

## Fotogaléria

File:Rudicke propadani 2.jpg|Rudické propadání
File:Rudp2.jpg|Informačná tabuľa
File:Rp5.jpg|Celkový pohľad na prepadanie
File:Rudicke propadani Jedovnicky potok.jpg|Jedovnický potok tesne pred prepadaním
File:Rudické propadání 1822 F Richter.jpg|Historická kresba z roku 1822


## Zdroj

Kategória:Vodopády v Česku
Kategória:Povodie Svitavy
Kategória:Jaskyne v Česku
Kategória:Národné prírodné pamiatky v Česku
Kategória:Chránené územia v okrese Blansko
Kategória:Priepasti v Česku
Kategória:Chránená krajinná oblasť Moravský kras
Kategória:Jedovnice
Kategória:Rudice (okres Blansko)
Ploník (prírodná rezervácia)

**Ploník** je prírodná rezervácia ev. č. 1065 na východnom okraji obce Černovice v okrese Blansko. Oblasť spravuje AOPK KS Brno.

Dôvodom ochrany je zachovanie krajinársky a botanicky významnej lokality mokradí a vyzretých vrchovísk. Ide o biocentrum lokálneho významu uprostred smrekových lesných porastov na trase biokoridoru regionálneho významu.

## Referencie


## Pozri aj
* Zoznam chránených území v okrese Blansko

## Externé odkazy
* Biolib.cz 
* Turistika.cz 
* Na portáli verejnej správy  
* Niekoľko fotografií lokality  

## Zdroj

Kategória:Chránené územia v okrese Blansko
Kategória:Mokrade v Česku
Kategória:Povodie Svratky
Lebeďák

**Lebeďák** je prírodná pamiatka ev. č. 1922 severne od obce Lhota Rapotina v okrese Blansko. Oblasť spravuje AOPK Brno.

## Ochrana
Predmetom ochrany je zakrpatená dúbrava, prevláda dub zimný *(Quercus petraea Matusch)* a skalnatá kvetena napr.: oman hnidákovitý *(Inula conyzae)* alebo sezel sivý *(seseli osseum)*.

## Referencie


## Pozri aj
* Zoznam chránených území v okrese Blansko

## Iné projekty

## Externé odkazy
* Biolib.cz 
* Na Turistika.cz 

## Zdroj

Kategória:Chránené územia v okrese Blansko
Fond ochrany vkladov

**Fond ochrany vkladov** (akronym: **FOV**) je právnická osoba zriadená na základe zákona Národnej rady SR č. 118/1996 Z. z. o ochrane vkladov a o zmene a doplnení niektorých zákonov, na účely ochrany vymedzených typov bankových vkladov fyzických a právnických osôb v bankách a pobočkách zahraničných bánk na území Slovenska.

K roku 2013 sa slovenského systému ochrany vkladov zúčastňuje 13 bánk. Fond je členom Európskeho fóra poisťovateľov vkladov, v rámci ktorého spolupracuje so systémami ochrany vkladov v zahraničí pre zabezpečenie ich efektívneho fungovania v zmysle smernice Európskeho parlamentu a Rady 94/19/ES z 30. mája 1994 o systémoch ochrany vkladov v znení smernice Európskeho parlamentu a Rady 2009/14/ES z 11. marca 2009.

## Chránené vklady
V súčasnosti sú v bankách pôsobiacich na území Slovenska 100% chránené vklady do výšky 100 000 EUR. Vkladom sa rozumie súčet všetkých peňažných prostriedkov a účtov jednej osoby.

Zoznam chránených vkladov upravuje § 3 zákona NR SR č. 118/1996 Z. z. o ochrane vkladov a o zmene a doplnení niektorých zákonov, v praxi sa za produkty chránené FOV považujú:
* bežné účty,
* termínované účty,
* stavebné sporenie,
* vkladové a sporožírové účty,
* vkladné knižky na meno,
* vkladové účty s výpovednou lehotou,
* vklady vo forme verejne neobchodovateľných vkladových listov na meno,
* notárske úschovy, ak oprávneným príjemcom z tejto úschovy je alebo má byť osoba, ktorej vklady sú chránené,
* vklady vedené pre viac vkladateľov.

Vyplácanie náhrad sa musí skončiť najneskôr do 20 pracovných dní od vyhlásenia začiatku, FOV so súhlasom Národnej banky Slovenska môže v odôvodnených prípadoch túto lehotu predĺžiť najviac o desať pracovných dní.

## Spravovanie prostriedkov fondu
Prispievať do fondu sú povinné všetky banky pôsobiace na území Slovenska, s výnimkou pobočiek zahraničných bánk, ak sa tieto banky zúčastňujú na ochrane vkladov v domovskej krajine. Objem prostriedkov v bankovom sektore podľa výročnej správy Fondu je 46,91 mld. EUR, pričom objem chránených vkladov predstavuje 57,3 % tejto sumy t. j. 26,83 mld. EUR. Výška príspevku bola pre rok 2014 stanovená na 0,2 % z hodnoty vkladov v banke chránených zákonom č. 118/1996 Z. z. o ochrane vkladov.

Náklady na správu a financovanie Fondu ochrany vkladov k 31. decembru 2013 boli vo výške 543 750 eur  výnosy boli dosiahnuté v objeme 905 847 eur. Fond dosiahol za rok 2013 zisk vo výške 362 097 eur.

## Legislatíva
Fungovanie fondu sa riadi zákonom NR SR č. 505/2010 Z.z., ktorý novelizuje zákon NR SR č. 118/1996 Z.z. Z pohľadu vkladateľa tento zákon stanovuje výšku krytia a dobu vyplácania náhrad za vklady. 

## Referencie

## Literatúra
**Primárne zdroje**
* 
* 

**Heslá v encyklopédiách a slovníkoch**
* 

## Externé odkazy
* Oficiálne stránky Fondu ochrany vkladov

Kategória:Bankovníctvo
Jozef Šašinka

**Jozef Šašinka** (* 21. marec 1891, Rákoskeresztúr, Maďarsko – † 27. január 1945, Lisková) bol staviteľ a projektant. Založil a viedol stavebnú firmu, ktorá v Poprade a vo Vysokých Tatrách postavila mnohé, dnes už historické objekty.

## Životopis
Vyučený murár, neskôr študoval v Brne. Oženil sa s Andělou Prágerovou z Nezdenic a mal dve dcéry. Na Slovensko prišiel po vzniku prvej Československej republiky. Bol zamestnancom architekta Milana Harminca, ktorý patril k tzv. „prvej generácii slovenských architektov“.

Ako majiteľ stavebnej firmy sa podieľal na stavbe Sanatória Všeobecného penzijného ústavu (Penzák) v Novom Smokovci, liečebného ústavu vo Vyšných Hágoch a v Lučivnej, realizoval úplnú prestavbu skokanského (Jarolímkovho) mostíka na Štrbskom Plese, staval Chatu M. R. Štefánika pod Ďumbierom, farský kostol v Spišskom Bystrom, budovu Mestského úradu v Poprade, projektoval a staval Chatu pod Rysmi, reštauráciu pri hoteli Hviezdoslav (dnes Kempinsky) na Štrbskom Plese, projektoval a realizoval prístavbu Sanatória Dr. Opatrného v Hornom Smokovci, staval vodovod v katastri Novej Lesnej, staval budovu transformačnej stanice, kotolne a ďalšie prístavby Masarykovej liečebne v Kvetnici, staval zotavovňu Morava v Tatranskej Lomnici, kasárne v Kežmarku a v Poprade, podieľal sa na rekonštrukcii Vagónky v Poprade v roku 1940. V roku 1943 dokončil stavbu hvezdárne na Skalnatom Plese, dnes je tam pracovisko Astronomického ústavu SAV. Budova je postavená tak kvalitne, že dodnes nepotrebuje väčšiu opravu. V roku 1943 dokončil stavbu Zamkovského chaty a realizoval mnohé iné stavby.

Jozef Šašinka podporoval mnohé charitatívne podujatia, športové a turistické akcie, bol tajomníkom Odboru Klubu československých turistov, predsedom Hokejového klubu Tatry, Atletického klubu v Poprade.

Počas druhej svetovej vojny finančne podporoval partizánov, zachránil život českým utečencom.

V januári 1945 ho zatkla nemecká tajná polícia (Gestapo) a odviezla do väznice v Ružomberku. Dňa 27. januára 1945 v lese pri obci Lisková bol popravený.

## Referencie

## Referencie


## Externé odkazy
*Stavba liečebne na Kvetnici 
*Budova na námestí v Poprade 
*Tatranské osobnosti 
* Osobnoosti Tatier

Kategória:Slovenskí stavitelia
Kategória:Osobnosti z Popradu
Volejbal na Afrických hrách

[náhľad|Dejiská [Africké hry|Afrických hier]] 
**Volejbal na Afrických hrách** je volejbalový turnaj, ktorý sa koná v rámci multišportového podujatia Afrických hier a organizuje ho Africká volejbalová konfederácia (CAVB). Do programu hier bol turnaj oficiálne zaradený hneď na prvých Afrických hrách v roku 1965 v konžskom Brazzaville, vtedy iba v mužskej kategórii. Volejbalový turnaj sa odvtedy koná na hrách pravidelne. Ženský turnaj mal premiéru na 3. Afrických hrách v roku 1978 v Alžíri. V kategórii mužov získal najviac prvenstiev , ktorý zvíťazil šesťkrát, v ženskej kategórii je to , ktorá vyhrala 5 turnajov.

## Turnaj mužov
### Zoznam

### Medailová bilancia družstiev

### Účasti mužských družstiev na Afrických hrách
(do 2023)

* chýbajú 2 tímy z AfH 1991

## Turnaj žien
### Zoznam

### Medailová bilancia družstiev

### Účasti ženských družstiev na Afrických hrách
(do 2023)

* chýbajú 2 tímy z AfH 1995

## Pozri aj
* Volejbal na Arabských hrách
* Volejbal na Stredozemných hrách

## Externé odkazy
* Oficiálna stránka Africkej volejbalovej konfederácie 
* Oficiálna stránka Afrického olympijského výboru /

## Zdroj
* Volejbalový turnaj na Afrických hrách na stránke todor66.com
Ibbenbüren

thumb|Ibbenbüren

**Ibbenbüren** je banícke mesto v okrese Steinfurt v Severnom Porýní-Vestfálsku v Nemecku. K 31. 12. 2013 tu žilo 50 438 obyvateľov.

Prvá písomná zmienka o Ibbenbürene je z 14. apríla 1146, mestské práva ziskal 1. februára 1724.

## Partnerské mestá
*  Dessau-Roßlau, Nemecko
*  Gourdon, Francúzsko
*  Hellendoorn, Holandsko
*  Jastrzębie Zdrój, Poľsko
*  Prievidza, Slovensko
*  Dessau-Roßlau, Nemecko

## Literatúra
* Anton Rosen: *Ibbenbüren. Einst und jetzt*. Ibbenbürener Vereinsdruckerei, Ibbenbüren 1952, 535 S.
* Anton Rosen: *Ibbenbüren von der Vorzeit bis zur Gegenwart*. Ibbenbürener Vereinsdruckerei, Ibbenbüren 1969, 119 S.
* Hubert Rickelmann, Hans Röhrs: *Der Ibbenbürener Steinkohlenbergbau von den Anfängen bis zur Gegenwart*. Schöningh, Paderborn, München, Wien und Zürich 1983, ISBN 3-506-77223-6.
* Hans Röhrs: *Der Ibbenbürener Steinkohlen- und Erzbergbau und seine Mineralien.* Bode, Haltern in Westfalen 1991.
* Werner Suer: *Ibbenbüren wie es früher war.* Wartberg, Gudensberg-Gleichen 2000, ISBN 3-86134-865-9.
* Friedrich E. Hunsche, Bernhard Holwitt: *Alt-Ibbenbüren. Bilder, Berichte, Geschichten.* Ibbenbürener Vereinsdruckerei, Ibbenbüren 1980, ISBN 3-921290-03-1.

## Iné projekty

## Externé odkazy
* Oficiálna stránka

## Zdroj

Kategória:Mestá v Severnom Porýní-Vestfálsku
Lhotské jalovce a stěny

**Lhotské jalovce a stěny** je prírodná pamiatka ev. č. 1923 na severozápadnom okraji obce Lhota u Olešnice v okrese Blansko. Oblasť spravuje AOPK Brno.

## Ochrana
Predmetom ochrany sú skalné steny a mrazové zruby s pestrou mozaikou spoločenstiev. 

Zo vzácnych rastlinných druhov sa tu vyskytujú: vtáčia prilba biela *(Cephalanthera damasonium)*, ľalia zlatohlavá *(Lilium martagon)*, horec krížatý *(Gentiana cruciata)*, veternica lesná *(Anemone sylvestris)*, pahorec brvitý *(Gentianopsis ciliata)*. 

Z plazov jašterica krátkohlavá *(Lacerta agilis)* 

a tiež vzácnejšie druhy vtákov ako napr.: glezg hrubozobý *(Coccothraustes coccothraustes)*, krkavec čierny *(Corvus corax)*, rybárik riečny *(Alcedo atthis)*, jastrab krahulec *(Accipiter nisus)*, strakoš obyčajný *(Lanius collurio)*, vodnár potočný *(cinclus cinclus)*

## Referencie


## Pozri aj
* Zoznam chránených území v okrese Blansko

## Externé odkazy
* Biolib.cz 
* Geologické lokality 

## Zdroj

Kategória:Chránené územia v okrese Blansko
Kategória:Skalné útvary v Česku
Nová Bělá

**Nová Bělá** je od 24. novembra 1990 mestský obvod štatutárneho mesta Ostrava. Leží na južnom okraji mesta, na území s rozlohou 717 ha a žije tu 1 751 obyvateľov.

## História
Prvá písomná zmienka o obci pochádza z roku 1392. Ako väčšina okolitých obcí i Nová Bělá mala poľnohospodársky charakter. Zmenil to až rozvoj priemyslu v okolí v druhej polovici 19. storočia a prvej polovici 20. storočia. Miestny obyvatelia čoraz častejšie hľadali zamestnanie v priemyselných podnikoch. Zvýšil sa tiež počet obyvateľov – z 556 v roku 1843 na 1756 v roku 1940. Pôvodne samostatná obec bola 1. júla 1941 pripojená k Moravskej Ostrave. V roku 1954 sa osamostatnila a samostatnou zostala až do roku 1974. Od 1. januára 1975 je znovu súčasťou Ostravy.

## Iné projekty

## Externé odkazy
* Oficiálna stránka 

## Zdroj
* 

Kategória:Mestské obvody Ostravy
Mark 'Oh

**Marko Albrecht** (* 23. jún 1970), známy ako **Mark 'Oh** je nemecký DJ prevažne tvoriaci skladby v žánri Dance a Rave.

Jeho začiatky súvisia z rockovou skupinou Line Up a taktiež s prácou v známych nemeckých kluboch ako Groove Club alebo Cosmic Club. Od roku 1993 sa začal naplno venovať DJ-ingu kedy začal vystupovať aj naživo. V roku 1993 dosiahol prvý úspech skladbou „Randy (Never Stop That Feeling)“. V roku 1994 vydal skladby ako „Love Song“ alebo „Tears Don't Lie“ ktoré boli úspešne najmä v jeho rodnom Nemecku a Švédsku. V polovici deväťdesiatych rokov sa Mark situoval na vtedajší populárny hudobný žáner Rave z melodickým podtónom žánru Happy Hardcore, pod ktorým sa neskôr odvíjali skladby ako „Fade To Grey“, „Tell Me“ a iné. Neskôr Mark začal produkovať skôr viac typické tanečné skladby aj po dvoch desaťročiach stále vydáva a produkuje vlastné hudobné albumy.

## Diskografia
### Albumy
* 1995 *Never Stop That Feeling* - Peace Records
* 1996 *Magic Power* - Peace Records
* 1999 *Rebirth* - Orbit Records
* 2001 *The Best Of Mark'Oh* - Orbit Records
* 2001 *Never Stopped Livin' That Feeling* - Orbit Records
* 2003 *Mark'Oh* - Orbit Records
* 2004 *More Than Words* - Orbit Records
* 2009 *The Past, The Present, The Future* - ZYX Music
* 2009 *United – The Essential Mark 'Oh* - ZYX Music

### Single
* 1993 „Randy (Never Stop That Feeling)“
* 1994 „Love Song“
* 1994 „Tears Don't Lie“
* 1994 „Tears Don't Lie (Remixes)“
* 1995 „Droste, Hörst Du Mich?“
* 1995 „I Can't Get No (Wahaha)“
* 1996 „Tell Me“
* 1996 „Fade To Grey“
* 1996 „The Right Way“
* 1998 „The Team On Tour" (featuring Cécile)“
* 1999 „The Sparrows and the Nightingales“
* 1999 „Your Love“
* 1999 „Rebirth“
* 2000 „Waves" (featuring Mesh)“
* 2001 „Never Stop That Feeling 2001“
* 2002 „Tears Don't Lie 2002“
* 2002 „Let This Party Never End“
* 2002 „Because I Love You" (meets Digital Rockers)“
* 2002 „When The Children Cry“
* 2003 „Stuck On You“
* 2004 „Words" featuring Tjerk“
* 2006 „Let It Out (Shout Shout Shout)“
* 2008 „I Don't Like Mondays“
* 2009 „United“
* 2009 „Scatman“
* 2011 „Party To The Rooftop“

## Referencie

## Zdroj

Kategória:Nemeckí elektronickí hudobníci
Kategória:Remixéri
Kategória:Nemeckí dídžeji
Cesta II. triedy 576 (pôvodná)

**Pôvodná cesta II. triedy 576** bola cesta II. triedy na Slovensku v dnešnom Prešovskom kraji.

## História
Cesta viedla v koridore časti dnešnej cesty I/73 z obce Lipníky, kde sa oddeľovala od cesty I. triedy I/18 do mesta Giraltovce, kde sa končila križovatkou s cestou II. triedy II/556.

Koncom 70. rokov bola spolu s úsekom cesty II/556 Giraltovce - Svidník - Vyšný Komárnik pretriedená na cestu I. triedy a označená číslom I/73.

V 90-tych rokoch bolo uvoľnené číslo *II/576* opätovne použité pre novo zriadenú cestu II. triedy II/576 Vranov nad Topľou - Herľany - Bidovce - Bohdanovce.

## Pozri aj
* Zoznam ciest II. triedy na Slovensku

Kategória:Zaniknuté cesty na Slovensku
Spoločný register bankových informácií

**Spoločný register bankových informácií** (skr. SRBI) je úverový register, ktorý prevádzkuje spoločnosť Slovak Banking Credit Bureau, s.r.o. Firma spracúva informácie od bánk za účelom zhodnotenia bonity klientov a žiadateľov o úverový produkt.

## Zaradenie do registra
Do registra je zaradený každý vlastník kreditnej karty, vlastník bežného účtu využívajúci prečerpanie, ale aj žiadateľ o úver. 

## Informácie v registri
Register obsahuje informácie o identite dlžníka a nasledovné údaje o využívaných produktoch:
*počet existujúcich úverových zmlúv
*výška jednotlivých splátok
*história splácania záväzkov – t.j. splácanie do alebo po dobe splatnosti
*informácie o ručiteľoch a iných zárukách úverov a ostatných záväzkov

Informácie sú  v registri uchovávané po dobu trvania kontraktu a ďalších 5 rokov po jeho ukončení. 

## Výpis z registra
Právnické osoby a fyzické osoby podnikatelia môžu požiadať o výpis z registra prostredníctvom Národnej banky Slovenska, a to písomnou žiadosťou. O informácie možno žiadať aj prostredníctvom klientskeho centra .

## Zdroje


## Externé odkazy
* Prevádzkovateľ spoločného registra bankových informácií 
* Náležitosti ku žiadosti o výpis zo SRBI 

Kategória:Bankovníctvo
U Nového hradu

**U Nového hradu** je prírodná rezervácia ležiaca v okrese Blansko. Je pomenovaná podľa zrekonštruovanej zrúcaniny Nového hradu. Rezervácia sa rozkladá na ploche 53,74 ha. Bola vyhlásená v roku 1975. 

Účelom ochrany je uchovanie zmiešaných prirodzených listnatých porastov s bohatým bylinným podrastom. V lesoch sa nachádzajú porasty buku, hrabu, javorov horský a mliečny, dubov a lipy. 

## Galéria

File:U nového hradu 01.JPG
File:U nového hradu 02.JPG
File:U nového hradu 04.JPG
File:U nového hradu 05.JPG


## Referencie



## Iné projekty

## Externé odkazy
* Prírodná rezervácia prípade Nového hradu 
* Biolib.cz 
*  Chytrý M. & Horsák M. (2016). "Měkkýši přírodní rezervace U Nového hradu a přilehlé zříceniny (Česká republika) [Molluscs of the U Nového hradu Nature Reserve and the nearby castle ruins (Czech Republic)]". *[[Malacologica Bohemoslovaca]]* **15**: 14–20. PDF.

Kategória:Chránené územia v okrese Blansko
Úverový register

**Úverový register** je register informácií o úveroch, o povolenom prečerpaní na účte, vydaných kreditných kartách a podaných žiadostiach bankových klientov.

Úverový register na Slovensku vznikol v roku 2003 na základe Zákona č. 483/2001 Z.z. o bankách. Jeho oficiálny názov je *[[Spoločný register bankových informácií]]* (SRBI) a prevádzkuje ho spoločnosť *Slovak Banking Credit Bureau, s.r.o.* (SBCB), ktorú založili tri súkromné banky: Slovenská sporiteľňa, VÚB a Tatra banka, v spolupráci so spoločnosťou CRIF. Hlavným cieľom tohto registra je zhromažďovať informácie o úverových záväzkoch fyzických aj právnických osôb, aby si banky a iné finančné inštitúcie mohli overiť bonitu klientov pred poskytnutím úveru. V súčasnosti (2025) má register 17 členov. Existuje aj Nebankový register klientskych informácií (NRKI), ktorý vznikol neskôr, pre nebankové spoločnosti. Tento prevádzkuje tiež CRIF – Slovak Credit Bureau.

## Registre na Slovensku
* Spoločný register bankových informácií
* Nebankový register klientskych informácií
* Register bankových úverov a záruk

## Referencie


Kategória:Bankovníctvo